Misteriji kolokvijalnog jezika
Inaugurirati:
započeti ili predstaviti sustav, politiku, period,
ili službeno priznati početak nečijeg rada u javnom uredu.
Riječ "inaugurirati" vjerojatno potječe
od latinske riječi "avis",
što znači "ptica".
U drevnom Rimu, riječ "avis" je kombinirana
s latinskim glagolom "garrire", što znači "pričati".
Ove dvije riječi dale su "augur",
doslovno, onaj koji priča pticama.
Ipak, u prenesenom značenju, naziv "augur" je davan
određenom vjerskom službeniku,
nekoj vrsti proroka,
koji je predviđao događaje proučavanjem ponašanja ptica.
Nije se mogla donijeti nijedna važna odluka
bez konzultiranja augura.
On bi analizirao uzorke i pravac letenja,
pjev ptica
i njihove opće aktivnosti,
a onda bi kroz te znakove tumačio volju bogova.
Od "augur" dolazi glagol "inaugurare",
vidjeti znakove iz leta ptica,
i nakon toga posvetiti se ili raditi
kada su takvi znaci povoljni.
Rimski službenici mogli su dobiti mjesto
samo onda kada su znaci ptica bili povoljni.
Stoljećima kasnije,
ta riječ se prenijela u engleski
kao "inaugurate".
Tijekom svog puta, izgubila je značenje praznovjerja
i službeno je prihvaćena
u političkom žargonu.